**Hysbysiad Preifatrwydd yr Academi Iechyd a Llesiant**

Mae'r Academi Iechyd a Llesiant, yng Ngholeg y Gwyddorau Dynol ac Iechyd, yn cynnig amrywiaeth o wasanaethau fforddiadwy a hyblyg i gefnogi iechyd a llesiant pobl yn ne-orllewin Cymru.

Rydym yn cydweithio ag amrywiaeth o randdeiliaid gan gynnwys y GIG, elusennau a busnesau lleol er mwyn darparu gwasanaethau sy'n cefnogi pobl i wneud dewisiadau deallus a chadarnhaol ynghylch eu ffordd o fyw er mwyn gwella'u hiechyd a'u lles.

Mae ymchwil yn sail i'n gwaith yn yr Academi ac mae ein gwaith yn defnyddio cryfder ymchwil y Coleg, sy'n ein helpu i ddarparu gwasanaethau rhagorol a chyfleoedd dysgu ac addysgu o’r radd flaenaf sydd â'r nod o gynyddu'r buddion sydd ar gael i'r gymuned ehangach.

Gan fod yr Academi Iechyd a Llesiant wedi ei lleoli ym Mhrifysgol Abertawe, mae'r Brifysgol yn gyfrifol am gasglu a phrosesu data personol, gan gynnwys data a ddiffinnir fel data sensitif. O ganlyniad, Prifysgol Abertawe yw'r rheolydd data ac mae'n ymrwymedig i ddiogelu hawliau'r unigolion yn unol â Deddf Diogelu Data (DPA) 2018 y Deyrnas Unedig a'r Rheoliad Cyffredinol newydd ar Ddiogelu Data (GDPR)(2018). Mae gan y Brifysgol Swyddog Diogelu Data a gellir cysylltu â’r unigolyn hwn drwy e-bostio dataprotection@abertawe.ac.uk

Rydym yn cymryd casglu, storio a defnyddio data personol o ddifrif. Mae’r ddogfen hon yn esbonio pam mae’r Academi Iechyd a Llesiant yn casglu data unigolion, sut rydym yn ei brosesu a'r camau rydym yn eu cymryd i sicrhau diogelwch data ar bob adeg.

Caiff yr holl ddata a gesglir drwy'r Academi Iechyd a Llesiant ei brosesu a'i storio'n unol â'r Rheoliad Cyffredinol newydd ar Ddiogelu Data (GDPR).

**Pa fath o wybodaeth rydym yn ei chasglu?**

Rydym yn casglu gwybodaeth gan gleientiaid sy'n ymweld â'r Academi Iechyd a Llesiant am wasanaethau, triniaethau, cyfranogiad mewn gweithgareddau grŵp a gweithgareddau eraill yn yr Academi.

Enw

Manylion cyswllt

Dyddiad geni

Côd post cartref

Rhywedd

Swydd

Ffynhonnell cyflwyniad

Manylion meddyg teulu

Gwybodaeth feddygol ac sy'n gysylltiedig ag iechyd

**Sut bydd eich gwybodaeth yn cael ei defnyddio?**

Rydym yn casglu data unigolion am y prif resymau canlynol:-

1. Deall o le mae ein myfyrwyr a defnyddwyr ein gwasanaethau yn dod, a sut cawson nhw eu cyfeirio i'r Academi
2. At ddibenion ymchwil a dadansoddiad ystadegol
3. Helpu ni i gynnal ein gwasanaethau'n effeithiol a gwneud gwelliannau parhaus i'r hyn rydym yn ei wneud
4. Hyrwyddo a marchnata ein gwasanaethau
5. Asesu, cynllunio, darparu a gwerthuso gofal a thriniaethau ar gyfer defnyddwyr ein gwasanaethau

**Ein sail gyfreithiol ar gyfer prosesu eich gwybodaeth bersonol**

Ein sail gyfreithiol ar gyfer prosesu eich gwybodaeth bersonol yw eich bod wedi rhoi caniatâd i'r prosesu fel rhan o'r ffurflen gydsynio rydych yn ei llofnodi wrth gyrraedd yr Academi Iechyd a Llesiant. Efallai caiff eich data ei ddefnyddio fel rhan o ymarferion rheolaidd i archwilio a rheoli ansawdd ein gwasanaethau, at ddibenion hyfforddiant, fel rhan o ymchwil glinigol ac er mwyn darparu asesiadau a thriniaethau cywir ar gyfer iechyd a lles.

Caiff unrhyw wybodaeth rydych chi'n ei darparu ei defnyddio at y dibenion rydych chi wedi cydsynio iddynt yn unig, ac nid ar gyfer unrhyw beth arall. Gofynnir i chi roi cydsyniad ar wahân i bob gweithgaredd prosesu data a gynhelir. Bydd gennych yr hawl i dynnu eich cydsyniad yn ôl ar unrhyw adeg drwy gysylltu â'r Rheolwr Gweithrediadau yn e.oliver@abertawe.ac.uk.

**Am faint cedwir eich gwybodaeth?**

Bydd yr Academi Iechyd a Llesiant yn cadw eich gwybodaeth bersonol yn unol â Gweithdrefn Rheoli Cofnodion y Brifysgol, sydd i'w gweld yma [https://www.swansea.ac.uk/cy/y-brifysgol/amdanom-ni/cydymffurfiaeth/rheoli-cofnodion/](http://www.swansea.ac.uk/the-university/world-class/vicechancellorsoffice/compliance/recordsmanagement/)

**Diogelwch eich gwybodaeth bersonol**

Mae deddfwriaeth diogelu data yn gosod dyletswydd arnom i gadw eich gwybodaeth yn ddiogel. Mae hyn yn golygu y caiff eich cyfrinachedd ei barchu, a chaiff yr holl gamau priodol eu cymryd i atal mynediad a datgeliad nad ydynt wedi cael eu hawdurdodi. Ni chaiff neb fynediad i'ch gwybodaeth, ac eithrio'r aelodau staff hynny y mae angen iddynt gyrchu rhannau perthnasol o'ch gwybodaeth, neu'ch holl wybodaeth. Bydd gwybodaeth electronig amdanoch yn cael ei diogelu trwy gyfrineiriau a chyfyngiadau diogelwch eraill, tra chedwir ffeiliau papur mewn ardal ddiogel lle rheolir mynediad.

Gall ychydig o brosesu gael ei wneud ar ran y Brifysgol gan sefydliad sydd dan gontract i wneud hynny. Bydd sefydliadau sy'n prosesu data ar ran y Brifysgol yn rhwymedig i brosesu data personol yn unol â deddfwriaeth diogelu data.

**Pa hawliau sydd gennych?**

Mae gennych hawl i weld eich gwybodaeth bersonol, i wrthwynebu prosesu eich gwybodaeth bersonol, cywiro, dileu, cyfyngu a throsglwyddo eich gwybodaeth bersonol. Ewch i dudalennau gwe’r Brifysgol ar Ddiogelu Data i gael rhagor o wybodaeth am eich hawliau. [https://www.swansea.ac.uk/cy/y-brifysgol/amdanom-ni/cydymffurfiaeth/diogelu-data/](http://www.swansea.ac.uk/the-university/world-class/vicechancellorsoffice/compliance/dataprotection/dataprotectionatswanseauniversity/)

Dylid, yn y lle cyntaf, wneud unrhyw geisiadau neu wrthwynebiadau'n ysgrifenedig a'u hanfon at:

Swyddog Cydymffurfiaeth y Brifysgol (Rhyddid Gwybodaeth/Diogelu Data)
Swyddfa'r Is-Ganghellor
Prifysgol Abertawe
Parc Singleton
Abertawe
SA2 8PP

E-bost: dataprotection@abertawe.ac.uk

**Sut i gwyno**

Os ydych yn anfodlon ar y ffordd y mae'ch gwybodaeth bersonol wedi cael ei phrosesu, i ddechrau, gallwch gysylltu â Swyddog Diogelu Data'r Brifysgol:-

Swyddog Cydymffurfiaeth y Brifysgol

Swyddfa'r Is-Ganghellor

Prifysgol Abertawe

Parc Singleton

Abertawe

SA2 8PP

dataprotection@abertawe.ac.uk

Os ydych chi'n dal i fod yn anfodlon, mae gennych hawl i wneud cais yn uniongyrchol i'r Comisiynydd Gwybodaeth am benderfyniad. Gallwch gysylltu â'r Comisiynydd Gwybodaeth drwy'r manylion isod:-

Swyddfa'r Comisiynydd Gwybodaeth

Wycliffe House

Water Lane

Wilmslow

Swydd Gaer / Cheshire

SK9 5AF

www.ico.org.uk

(Fersiwn 2 - wedi'i diweddaru 08/07/2023)